Here is a page extracted from Wikipedia that may contain CSS, HTML, and a lot of unformatted text.

Title: سيد عواد
Content: سيد عواد (1926 ـ 2000) هوا مؤلف موسيقي مصري من الجيل التاني من مؤلفين الموسيقى الكلاسيكية المصريين. ابتدا حياته الفنية عازف للكمان فى أوركسترا دار الاوبرا الخديويه بالقاهرة. درس عواد الموسيقى فى كونسرفتوار تشايكوفسكي بموسكو ـ بمنحة دراسية ـ على ايد عازف الكمان والمايسترو الروسي دافيد أويستراخ، وقاد الكتير من الأوركسترات السوفييتية، واخد درجة الدكتوراه فى الموسيقى من الاتحاد السوفييتى سنة 1968.

لما رجع عواد لمصر،اتعين أستاذ بمعهد الكونسرفتوار بالفاهرة ومعهد السينما والمعهد العالي للفنون المسرحية. نظم عواد أوركسترا القاهرة السيمفوني فى دار الأوبرا القديمة قبل ما يسافر للمملكة الأردنية عشان يشتغل أستاذ للموسيقى، وهناك أسس أوركسترا الحجرة الأردني.

أعماله 
كتب سيد عواد كتير من القصايد السيمفونية ومؤلفات من موسيقى الحجرة ومؤلفات للكمان والأوركسترا، ومن أشهر أعماله:
 سيمفونية اليرموك
 مصرع كليوباترا: هيا أوبرا من تلت فصول مستوحاة من مسرحية شعرية لأحمد شوقي ليها نفس الاسم، اتعرضت فى دار الأوبرا المصرية فى فبراير 1994 وكان عواد هوا قائد الأوركسترا.

شوف 
 لستة المؤلفين الموسيقيين المصريين

المراجع 

مواليد 1926
وفيات 2000
ملحنين مصريين
موسيقيين مصريين
عازفين كمنجه
عازفين كمنجه من مصر